
Maloniai kviečiame į II-ąjį Lietuviško kino festivalį kuris šį kartą vyks dviejuose Olandijos miestuos: Delfte ir Hilversume. 
[bookmark: _GoBack]Festivalio programoje nauji lietuviški filmai.
Kviečiame ateiti su PORA arba be jos.


“Tadas Blinda. PRADŽIA
				  (2011, 110, spalvotas)
Kada:	šestadienį, gruodžio 15  d.  16:30 val

Kur:	Filmhuis Lumen, Doelenplein 5
2611 BP Delft,   Tel: 015-2140226

Apie filmą: 1861-ieji. Baudžiavos panaikinimą apraizgiusios politinės intrigos atokiame Žemaitijos kaime netikėtai virsta kautynėmis. Jas įžiebė jaunas intrigantas, iš Sankt Peterburgo atsiųstas caro kariuomenės karininkas Janekas.
Įsisukusios istorijos girnos įtraukia ir taikius baudžiauninkus, ir praeities vaiduoklių kankinamą dvarininką Bernardą Gruinių, ir jo dailiąją dukterį Kristiną.
Veiksmų sūkuryje atsitiktinai atsidūrusiam Tadui tenka atsisveikinti su nerūpestinga kasdienybe ir prisiimti atsakomybę iš pradžių už savo, o vėliau ir už kitų – draugų bei mylimų žmonių gyvybes.
Mėgindamas suvokti savo vietą žiaurioje tikrovėje, Tadas atranda vertybes, dėl kurių verta gyventi ir mirti. Kova už laisvę, teisingumą ir meilę prasideda. Taip gimsta legenda apie Tadą Blindą.

Režisierius: Donatas Ulvydas Kompozitorius: Kipras Mašanauskas, operatorius: Ramūnas Greičius. 
Vaidina: Mantas Jankavičius, Dainius Kazlauskas, Agnė Ditkovskytė, Mykolas Vildžiūnas, Andrius Kaniava, Donatas Banionis, Antanas Šurna. 
Po filmo: dainininkės MIGLOKO iš Nepriklausomos Užupio Republikos, pasirodymas. 

“KAI APKABINSIU TAVE” 
				 ( 2010, 90 spalvotas) 
Kada:	trečiadienį, gruodžio 19 d.  19:00 val

Kur:	Filmtheater Hilversum
	Herenplein 5 1211 DR Hilversum
	Tel: 035 - 623 5466
	E: info@filmtheaterhilversum.nl

Apie filmą: 1961-ieji. Tėvas ir dukra, išskirti per Antrąjį pasaulinį karą, bando susitikti Berlyne. Tėvas į Berlyną atvyksta iš Tarybų Lietuvos, dukra – iš JAV.   Nors Berlyne dar nepastatyta siena, tačiau Šaltasis karas artėja prie savo apogėjaus. Iš pradžių atrodžiusios palankios politinės ir geografinės susitikimo aplinkybės pasirodo besančios apgaulingos.  Į Berlyną atvykusį tėvą ima globoti KGB žvalgybos agentai. Jie, pasinaudodami tėvu, bando į Rytus įsivilioti dukrą. Paveikta nepasitikėjimu persmelktos miesto atmosferos ji bijo peržengti Vakarų Berlyno ribą.   Gelbėdami vienas kitą nuo galimų pinklių, tėvas ir dukra pasiruošę atsižadėti taip trokštamo susitikimo.

Režisierius ir scenarijaus autorius: Kristijonas Vildžiūnas
Vaidina: Andrius Bialobžeskis, Elžbieta Latėnaitė, Jurga Jutaitė, Giedrius Arbačiauskas, Aleksas Kazanavičius, Margarita Broich  („Uljanos Kim studija“ kartu su „Studio Filmowe TOR“ (Lenkija).

Festivalį organizuoja:  Litouws Cultureel Centrum bendradarbiaujant su LR ambasada. Dėkojame: Elzei Pociutei, Aurimui Gaizauskui, Evelinai Kvartūnaitei, Liudai Jakubčionienei, Ad Rem ir kitiems.


Maloniai kvieciane § I1-qji Lietuvisko kino
Festivali kuris 3 kartq vyks dviejuose Olandijos
miestuos: Delfte ir Hilversume.

Festivalio progranoje nouji lietuviski filnai.
Kvietiame ateiti su PORA arba be jos.

“Tadas Blinda. PRADZIA

